Teyarayanê artêşa Îsraîlî Gaze de merkezê çapemenîye bombarduman kerd.
Merkezo ke qala ci yena kerdene de buroyê Cezire TVyî û Associated Pressî zî bibî. Reyna hêrişê vera Gazze de yew keyeyî ra 10 kesî kişîyayî.
Pêkewtiş û hêrişan de heta nika 31ê înan domanî 126 kesan cuya xo vînî kerde û 950 kesî zî birîndar bîyî. Hetê bînî ra Misirî herêma Rafahî de sînor akerd ke ambûlansî şirê Gazze ra birîndaran bîyarê.
